**Gwirfoddoli Cymunedol a Diwrnodau Gweithredu**

**Cofnodi eich oriau gwirfoddoli**

Fel gwirfoddolwr yn UMAber, gallwch roi o'ch amser i helpu a/neu wneud gwahaniaeth i rywun neu rywbeth yn y gymuned neu'r brifysgol. Fel gwirfoddolwr, mae hyn yn golygu y gallwch chi gofnodi'ch oriau a gweithio tuag at Wobr Aber! Yn ogystal â hyn, bydd eich rôl yn cael ei chofnodi ar eich trawsgrifiad HEAR.

Drwy gofnodi'ch oriau, nid yn unig y gallwch chi ennill cydnabyddiaeth am eich holl waith caled a'ch ymrwymiad gydol y flwyddyn, ond gallwch hefyd wella'ch cyflogadwyedd drwy ddefnyddio'r oriau, y sgiliau a'r gweithgareddau rydych chi'n eu cofnodi i ychwanegu at eich CV neu'ch cais am swydd.

 **Pa oriau allwch chi eu cofnodi?**

Mae sawl gwahanol ffurf i wirfoddoli, ond cyn belled â’ch bod chi'n rhoi o’ch amser mewn rôl ddi-dâl, yna mae'n fwy na thebyg y gallwch ei gyfrif fel gwirfoddoli! Dyma rai enghreifftiau:

* Helpu ar unrhyw Ddiwrnod Gweithredu UMAber (Gwirfoddoli Untro)
* Helpu gyda grwpiau cymunedol h.y. Sgowtiaid, Geidiaid, a Glanhau Traethau a.y.b.
* Gweithio mewn siop elusennol
* Bod yn Gyfaill
* Gwirfoddoli mewn digwyddiadau
* Gweithgareddau codi arian (Ar gyfer elusennau neu fel rhan o ddigwyddiadau RAG)
* Hyfforddi chwaraeon yn ddi-dâl
* Mynychu hyfforddiant neu gyfarfodydd sy'n gysylltiedig â'ch rôl

**Pa oriau allwch chi ddim eu cofnodi?**

* Mynychu neu gynllunio digwyddiadau cymdeithasol
* Teithio i'ch man gwirfoddoli neu unrhyw ddigwyddiadau sy'n gysylltiedig â'ch rôl

I ddechrau cofnodi'ch oriau a'ch sgiliau ewch i [www.aber.ac.uk/gwirfoddoli/cofnodieichoriau](http://www.aber.ac.uk/gwirfoddoli/cofnodieichoriau)

